Ødemark
Ødemark, hovedgård 4 km sydvest for Munke Bjergby nord for Sorø. I 1280 nævnes Ødemark, da den efter en strid blev tilkendt Sorø Kloster. Ved reformationen kom gården til kronen, og i 1664 solgtes den af kong Frederik 3. til ad­miralitetsråd Jens Lassen. I 1720'erne kom Øde­mark atter tilbage til kronen, og i 1731 overdrog kong Christian 6. gård og gods til etatsråd Urban Bruun. I de følgende år var Ødemark en del i handelen. I 1827 købte forpagteren, senere kammerråd H.J. Petersen Ødemark og gården forblev i denne slægts eje i 3 generationer indtil 1935. I 1954 købte skovrider O. Friis Ødemark af Statens Jordlovsudvalg, der havde udstykket en del af tilliggendet. 
Hovedbygningen i to stokværk er opført i 1880 ved arkitekt H.J. Holm og ombygget 1935-36. Hestestalden er omdannet til festlokale, der udlejes.
Ødemark Gods' hjemmeside